পাবনা, ৩১ জানুয়ারি: জাতীয় ব্যাডমিন্টনে ত্রি-মুকুট অক্ষুণ্ন রেখেছেন পাবনার মেয়ে শাপলা আক্তার। পাবনায় অনুষ্ঠিত জাতীয় ব্যাডমিন্টন চ্যাম্পিয়নশিপের ৩৫তম আসরে বাংলাদেশ আনসারের হয়ে মহিলা একক, দ্বৈত ও মিশ্র দ্বৈতে চ্যাম্পিয়ন হওয়ার গৌরব অর্জন করেন এ কৃতি শাটলার। এ নিয়ে ক্যারিয়ারে ৬টি জাতীয় আসর ও একটি বাংলাদেশ গেমসে চ্যাম্পিয়নসহ পাঁচবার ত্রি-মুকুট জয়ের বিরল কৃতিত্ব অর্জন করেন তিনি।